ওই মিছিলে অবিনাশের বন্ধু নিখিল সাঙ্গোয়ান ছিলেন। তিনিও নৃত্য প্রশিক্ষক। পুলিশকে গোটা ঘটনার বিবরণ দেন তিনি। মধ্য দিল্লির মন্দির মার্গে বাল্মীকি মন্দিরের সামনে বাল্মীকি জয়ন্তীর অনুষ্ঠান চলছিল। সেই অনুষ্ঠানে সবাই নাচছিলেন। অবিনাশ, নিখিল এবং তাঁদের অন্য বন্ধুরাও নাচছিলেন। সেই সময় তাঁরা দেখেন, একজন মোটাসোটা লোকও নাচছে। কিন্তু সে নাচের ছন্দে ঠিকমতো পা ফেলতে পারছে না। অবিনাশ তখন ঠাট্টা করে ওই ব্যক্তিকে কিছু বলে। ওই ব্যক্তি রেগে গিয়ে প্রথমে অবিনাশকে ঠেলা মারে। অবিনাশ খুব একটা গুরুত্ব দেননি। ওই ব্যক্তি চলে যায়। অবিনাশরা নাচ চালিয়ে যেতে থাকেন।